Publication: Magyar Közlöny
Issue: MK-2009-177 (Year: 2009, Number: 177)
Era: 2004-2010
Section: általános szabályairól szóló 1995. évi LIII. törvény rendelkezik.
Paragraph Index: 470

4. TAP). Célok – Az ivóvíz-szennyezõk miatt fennálló egészségi kockázatok jelentõs csökkentése. – Az ivóvíztermelés- és elosztás biztonsági hiányosságainak megszüntetése. – A lakosság számára az egészséges ivóvízhez való hozzáférés egyenlõ esélyû biztosítása. A célok elérése érdekében szükséges intézkedések Kormányzat: – Az ivóvízellátó rendszerek vízminõségi és vízbiztonsági adatbázisának, információs és tájékoztatási rendszerének létrehozása, és az információk elérhetõségének biztosítása mind a közegészségügyi-vízbiztonsági felügyelet szintjei, mind a nyilvánosság számára. – A közüzemi ivóvíztermelés és vezetékes szolgáltatás vízbiztonsági rendszere szabályzatának és felügyeleti rendszerének kidolgozása. – Az egészséges ivóvízhez jutás egyenlõ esélyének hiányával érintett lakosságcsoportok azonosítása és az ehhez vezetõ okok felmérése, az esélyek helyreállítását elõsegítõ megfelelõ szociális és mûszaki rendszer kidolgozása. A célok megvalósítását szolgáló további intézkedések: ivóvízellátás, ivóvízminõség javítása (4. TAP), vízbázisvédelem (7. TAP). Mutatók – Az egyes szennyezõanyagok esetében a jogszabályban rögzített határértékek túllépésének száma. – Az ivóvíz okozta megbetegedések száma. 5.3.3.2. Természetes és medencés fürdõk A természetes vizek az ország számos területén lehetnének a nyári felüdülés helyszínei, de környezetszennyezés miatt a víz minõsége sok esetben nem alkalmas a fürdõzésre. Bár az engedélyezett és nyilvántartott fürdõvizek túlnyomó többségébena víz minõségeerre megfelelõ,azonbanszámostovábbifolyóban,folyószakaszonaz ÁNTSZ vízminõségi okok miatt eleve nem engedélyezi a fürdést. Ide sorolható pl. a Duna egész hazai szakasza (néhány mellékágtól eltekintve) és a Tisza egyes szakaszai is. Ennek ellenére igen sokan használják a nem engedélyezett víztereket is fürdésre, aminek Magyarország vonatkozásában az egészségügyi hatásai nem ismertek. A hazai természetes rekreációs vizek által okozott humán megbetegedések felügyeleti (surveillance) rendszerének fejlesztése szükséges. A leglátványosabb fejlõdés a hazai turizmus területén a medencés fürdõk számának és szolgáltatási színvonalának növekedéséhez köthetõ. A mintegy 900 egységben üzemelõ több mint 2500 medence túlnyomó többsége el van látva az elõírt víztisztító-forgató berendezéssel,vagy gyógymedenceként üzemel. A rendszeresvízminõség-ellenõrzés által feltárt, kifogásolt eredmények azonban arra utalnak, hogy a fürdõzés nem csak felüdülés, de gyakran egészségkockázat forrása is lehet. Cél – A fürdõvízzel kapcsolatos egészségügyi kockázatok csökkentése mind a felszíni vizek, mind a közhasználatú medencés fürdõk esetében. – A használt fürdõvizek esetleges magas sótartalmából eredõ környezetkárosító hatásának csökkentése. A cél elérése érdekében szükséges intézkedések Kormányzat: – Azon felszíni vizek környezetvédelmi helyzetének felmérése, amelyekhez lakossági fürdõvíz-igények fûzõdnek, de fürdõvízként történõ elismerésük vízminõségi okok miatt jelenleg nem lehetséges. A vízminõség-javítás prioritási rendszerének kidolgozása, akcióterv készítése és idõarányosan az intézkedések végrehajtása. – A köz- és magánhasználatú élménymedencék engedélyezése és üzemeltetésének felügyelete során az egészségre veszélyes tényezõk kiszûrése. – A természetes és a medencés fürdõk vízminõségi és -biztonsági adatbázisának, információs és tájékoztatási rendszerének létrehozása, és az információk elérhetõségének biztosítása mind a közegészségügyi-vízbiztonsági felügyelet szintjei, mind a nyilvánosság számára. Fürdõ beruházók és üzemeltetõk: – A medencés fürdõk és mûszaki létesítményeik tervezése és üzemeltetése során a kor mûszaki-higiénés színvonalának megfelelõ szabályok alkalmazása. – A befogadóba történõ bevezetés elõtt a használtvíz megfelelõ vízminõségi küszöbértékének elérése vízkezeléssel, hígítással. Mutatók – Vízminõségi paraméterek. – Az egyes szennyezõanyagok esetében a jogszabályban rögzített határértékek túllépésének száma. 5.3.4. Élelmiszerbiztonság A lakosság jólétének, életminõségének javítása hosszú távon csak úgy biztosítható, ha megfelelõ figyelmet fordítunk a minõségi, megfelelõ tisztaságú élelmiszerekre, az élelmiszerbiztonságra. Napjainkban hatékony eszközök és intézményrendszer áll rendelkezésre annak érdekében, hogy magas szintû hatósági élelmiszer ellenõrzés valósuljon meg Magyarországon. Az egymásra épülõ, szoros kapcsolatban lévõ folyamatok egységes, korszerû rendszerben történõ ellenõrzésének jogszabályi keretét az élelmiszerláncról és hatósági felügyeletérõl szóló törvény teremtette meg. Annak érdekében, hogy az élelmiszerek okozta megbetegedések, fertõzések, a környezetbõl származó szennyezõdések (pl.: dioxinok, PCB-k, nehézfémek), és az ember által az élelmiszerláncban alkalmazott anyagok (pl.: állatgyógyászati készítmények, növényvédõszerek, termésnövelõ anyagok) maradékai minél kisebb veszélyt jelentsenek a fogyasztókra, a hatósági tevékenység mellett különbözõ, a Magyar Élelmiszer-biztonsági Hivatal által szerkesztett kiadványok állnak a fogyasztók rendelkezésére. Az élelmiszerekben elõforduló idegen kémiai maradékanyagok és természetes tartalomként jelenlévõ mérgezõ hatású anyagok kimutatását és meghatározását hazánkban a MgSzH Élelmiszer- és Takarmánybiztonsági Igazgatósága monitoring rendszer keretén belül végzi. Környezet-egészségügyi szempontból kiemelhetõ a dioxinszerû vegyületek jelenléte az élelmiszerláncban. Az élelmiszerbiztonsági problémát jelentõ szennyezõanyag kimutatása érdekében az élelmiszer alapanyagok és késztermékek (hús, hal, tej, tojás) monitoring rendszerben történõ ellenõrzéseelengedhetetlen. 2007-ben sem a hazai (évente 37 minta), sem az európai (évente 2000 minta) dioxin monitoring rendszer nem jelzett ilyen jellegû szennyezõdést. A magyar mezõgazdasági termelésben évente közel 26 ezer tonna növényvédõszer kerül felhasználásra. A felügyeleti hatóság feladata és felelõssége a termelési gyakorlat és a forgalomba kerülõ növényvédõszerek felhasználása mellett a termékek szermaradék tartalmának ellenõrzése, biztosítva a fogyasztók egészségének védelmét és elõsegítve a magyar termékek értékesítését az Unió piacain is. A fizikai eredetû szennyezõanyagok közül elsõsorban a talajból, csapadékból származó radioaktív anyagok érdemelnek figyelmet. A szennyezett élelmiszerek gyakrabban okoznak mérgezést, járványokat, mint a fertõzött ivóvíz, talaj, vagy levegõ. Ezek mellett az élelmiszerlánc minden elemében (mezõgazdaság, feldolgozóipar, kereskedelem, vendéglátás, háztartás) képzõdnek környezetterhelõ melléktermékek, hulladékok. Az élelmiszeripari vállalkozásoknak tevékenységük folytatásához számos elvárásnak kell megfelelniük. Ilyenek a különbözõ belsõellenõrzési, minõségbiztosítási rendszerek, valamint a 2006. január 1-tõl bevezetett HACCP rendszer. A rendszer lényege, hogy az élelmiszeripari vállalkozó meghatározza, hogy tevékenységének mely lépései kritikusak az élelmiszerbiztonság szempontjából és ezeknél a lépéseknél hatékony szabályozó- és felügyelõ módszereket alkalmaz. Emellett a környezetközpontú irányítási rendszer (KIR – MSZ EN ISO 14001:2005, száma 2007-ben 336 volt) a dolgozók és a lakosság egészségének megõrzése érdekében az élelmiszerlánc szereplõinek tevékenysége során is elõsegíti a természeti erõforrások megóvását, a szennyezések és kockázatok csökkentését. A csomagolóanyagok fontos szerepet játszanak mind az élelmiszerbiztonságban, mind a környezetvédelemben. A Központi Élelmiszer-tudományi Kutatóintézet az elmúlt idõszakban biológiailag lebomló csomagolóanyagokat fejlesztett ki, amelyekkel a különbözõ, nagy mennyiségben keletkezõ, egyszer használatos mûanyag-csomagolások részben kiválthatók. Ezek az anyagok az emberi szervezetre veszélytelenek, élelmiszerbiztonság szempontjából nem jelentenek kockázatot. Célok – Megfelelõ minõségû és tisztaságú élelmiszerek elõállítása, az élelmiszerek szermaradvány tartalmának csökkentése a fogyasztók egészségének védelme érdekében. – A különbözõ minõségirányítási rendszerek, ISO szabványok alkalmazásának növelése az élelmiszeripari vállalkozásoknál. – Hatékony szaktanácsadási rendszereken keresztül nyújtott használható tudományos, gyakorlati ismeretekkel a civilszervezetek,a kereskedelembenérdekeltek– gyártók, termelõk,importõrök– szerepénekésfelelõsségének növelése. A célok elérése érdekében szükséges intézkedések Kormányzat: – Az elavult nemzeti szabályozások korszerûsítése a mai technikai feltételeknek megfelelõen. – Az élelmiszerbiztonsági intézményrendszer mûködtetése, fejlesztése (ellenõrzés, monitoring). – Központi intézkedések a mindinkább igényes és tudatos fogyasztói kör létrejöttének elõsegítésére. – Higiéniai útmutatók készítése, kiadása, aktualizálása annak érdekében, hogy az élelmiszervállalkozások biztonságos termékeket állítsanak elõ és hozzanak forgalomba. – A növényvédelem, a rovar- és rágcsálóirtás során felhasznált szerek, állatgyógyászatban alkalmazott gyógyszerek folyamatos vizsgálata, mivel azok bomlási, átalakulási termékei szennyezõként jelen lehetnek az élelmiszerekben, vagy azok felületén. – Nemzetközi együttmûködésben való részvétel a biztonságos élelmiszerek elõállítása érdekében. – Adatgyûjtés az Európai Közösségre kiterjedõen az élelmiszerek lehetõ legszélesebb körében a dioxinok, furánok és dioxinszerû PCB-k elõfordulásáról ezen anyagok élelmiszerekben lévõ háttérszintjeinek idõbeli alakulásának megismerése érdekében. – Az élelmiszeripari vállalatok energiahatékonysági, levegõ-, illetve talajszennyezõdést megelõzõ intézkedéseinek ösztönzése. – Élelmiszer életpálya követése logisztikai térinformatikával. Gazdálkodó szervezetek: – Az élelmiszergyártás, -feldolgozás környezettudatos tervezése és megvalósítása. – Az élelmiszeripari vállalatoknál energiahatékonysági, levegõ-, víz-, illetve talajszennyezõdést megelõzõ intézkedések megvalósítása. – A közétkeztetés során az élelmiszerbiztonsági elõírások betartása, a bioélelmiszerek lehetõsé szerinti bevonása. Lakosság: – Környezettudatos fogyasztói magatartás az élelmiszervásárlás során. Civil szervezetek, média: – A környezettudatos vásárlói magatartás elõsegítése, az ehhez szükséges tájékoztatásban való közremûködés. A fentiek mellett a célok megvalósítását szolgáló további intézkedések: környezettudatos termelés és fenntartható fogyasztás (5.1.2); ivóvíz minõségének javítása (4. TAP). Mutatók – Elvégzett ellenõrzések száma, eredménye. 5.3.5. Klíma és egészség Az éghajlatváltozás jelenleg is világszerte hozzájárul a globális betegségteherhez és az idõ elõtti halálozáshoz. A hõhullámok gyakorisága és intenzitása is nagy terhet ró Európa lakosságára. A legnagyobb kockázatnak kitett csoportok a krónikus betegségekben szenvedõk, illetve a 65 éven felüliek csoportja. A hazánkban végzett klíma-egészségügyi vizsgálatok alapján megállapították, hogy a Kárpát-medencében jelenleg a hõmérséklet hatása, az extrém meteorológiaiesemények jelentenekjelentõsegészségi kockázatot.Az éghajlatváltozássalösszefüggésben potenciálisan növekszik az UV sugárzásnak való kitettség mértéke. A hazai mérések is igazolják azt a nemzetközi tapasztalatot, hogy a hõhullámok alatt jelentõsen növekedhet a légszennyezettség, elsõsorban az ózon koncentráció emelkedésére lehet számítani. Várhatóan új, invazív, allergén növényfajok jelennek meg, megnyúlik az allergén gombaspóra szórás ideje és változik az allergiás betegek érzékenysége. A különbözõ betegségek és az ivóvízzel, illetve a nem megfelelõen kezelt – elsõsorban rosszul hûtött – élelmiszerekkel terjedõ bakteriális, vírusos és protozoon fertõzések gyakorisága is növekedhet. Szintén várható az egyéb bakteriális, vírusos és protozoális eredetû megbetegedések számának növekedése. Célok – A klímaváltozásbólfakadó valamennyi – már ma és a jövõben– hazánkbanfellépõ emberi megbetegedés számba vétele, jellemzõik feltárása, valamint az érintettek teljes körének elérése a megelõzõ intézkedésekkel. – A védekezésben a megelõzés (megelõzõ felkészülés) szerepének fokozatos növelése, majd elõtérbe helyezése a beavatkozás (mentés, betegellátás, rehabilitáció) súlyához képest (azok szolgáltatási minõségének egyidejû megõrzésével, szükség szerinti javításával). – Klíma-egészségügyi hálózat (tovább)fejlesztése. A cél elérése érdekében szükséges intézkedések Kormányzat: – Az emelkedõ hõmérséklettel, a szélsõséges és változékonyabb idõjárás-helyzetekkel összefüggõ érzékenységi indikátorok kidolgozása. Hõsokk, hõguta, idõ elõtti halálozás, illetve lehûlés, fagyhalál, frontérzékenységbõl eredõ problémák, terjedõ vektorok (kullancs stb.) által közvetített megbetegedések, nagyobb valószínûséggel kialakuló fertõzések, járványok, pollen és gombaspóra felszaporodása miatti növekvõ allergia-morbiditás, fokozódó élelmiszerbiztonsági (szavatossággal, élelmiszer fertõzéssel, mérgezéssel kapcsolatos) problémák, ivóvízben megnövekvõ fertõzésveszély, illetve további, ma még számításba nem vehetõ vagy ismeretlen, hõségtõl függõ megbetegedés és egészségromlás, valamint az egyéb rendkívüli idõjárási események (árvíz, belvíz, sárlavina), járványokat elõidézõ események számbavétele, elemzése, megelõzési módok kidolgozása. – A megnövekedett UV-B sugárzással összefüggõ bõr- és szembetegségek, a felszín közeli fotokémiai szmog-kialakulásból bekövetkezõ légúti megbetegedések és egyéb, ezen okból keletkezõ további lehetséges egészségkárosodások felmérése. – A felmelegedés, illetve az ózonréteg-csökkenés kölcsönhatásában a légszennyezõk által a szemen és bõrön okozott irritációk, az immunrendszer gyengülésének fokozódása és egyéb, ez okból bekövetkezõ, ma még figyelembe nem vett megbetegedések számbavétele, elemzése, elõrejelzése, javaslatok és megelõzõ intézkedések kidolgozása. – Az egyéni fogékonysággal sújtott személyek (pl. a 65 év feletti, illetve 14 év alatti korúak, a légzõszervi, krónikus szív-érrendszeri betegségben szenvedõk, a túlsúlyosak, a különbözõ jellegû fogyatékosok, a hajléktalanok, valamint az önellátásbankorlátozottak és/vagy szegénységben élõk, valamint a melanoma vonatkozásábana sok aszimmetrikus, sötét anyajeggyel rendelkezõ egyének) csoportjainak azonosítása. – A fogékonyságot elõsegítõ tevékenységek (pl. a rendszeres kültéri munka vagy zárt, nem kondicionált térben hosszan töltött munkavégzés és tartózkodás, illetve a külsõ szabadidõs elfoglaltságok) felmérése. – Egyes, fogékonyságot fokozó helyszíneken (pl. felszíni közlekedési eszközök és utasvárók, sportlétesítmények, városi hõszigetek) való tartózkodás jellemzõinek feltárása, a kialakulást megelõzõ vagy a fogékonyság mértékét csökkentõ javaslatok, intézkedések kimunkálása. – Nagy pontosságú idõjárás-, elsõsorban hõmérséklet-hõérzet monitoring és elõrejelzõ, figyelmeztetõ-riasztó, visszajelzõ/visszacsatolási alrendszer kifejlesztése. – Klíma-egészségügyi adat-, információ- és tudásbázis megtervezése, beleértve az alrendszerek és az azokban közremûködõ szervezetek feladatkörét, együttmûködésük szabályait. – A nagyobb létszámú csoportokat ellátó (szociális, oktató stb.) intézmények kötelezése ”intézkedési terv” összeállítására, ahhoz központi szempontrendszer kidolgozása. – A lakosságszámáratájékoztatóanyagok készítése,valamint javaslatokkidolgozásaaz oktatás és ismeretterjesztés részére. – Veszélyhelyzetek (hõhullám, nem közismert vektor terjedése) esetére személyes magatartási szabályok összeállítása és az érintettek számára történõ eljuttatása. Mutatók – A hõhullámokkal kapcsolatos többlethalálozás, többlet megbetegedés adatai. – A hideg hatásával összefüggõ többlethalálozás, többlet megbetegedés adatai. – A vektorok által terjesztett megbetegedések adatai. – Az allergén növényekkel kapcsolatos megbetegedések száma. – Az ivóvíz és élelmiszerek által terjesztett fertõzések száma. – A bõr rosszindulatú daganatai miatti megbetegedések száma. – Rendkívüli események és ehhez kapcsolódó megbetegedések száma. 5.3.6. Környezet-egészségügyi információs rendszer Az egészségkárosító környezeti expozíciók és ezek egészségi hatásainak csökkentését és megelõzését szolgáló jogi szabályozások és akcióprogramok kidolgozásához és végrehajtásához megbízható információkra van szükség a környezeti és közegészségügyi tényezõkrõl, valamint az ezek közötti összefüggésekrõl. A környezet-egészségügyi monitoring és jelentési rendszer kialakításához elengedhetetlenül szükséges egy információs rendszer kifejlesztése. Ennek kapcsán figyelembe kell venni a nemzetközi együttmûködésbõl adódó feladatokat és lehetõségeket is, beleértve többek között az átfogó Európai Környezet-egészségügyi Információs Rendszer kialakítására irányuló folyamatot. Cél – A környezet-egészségügyi információs rendszer fejlesztése. A cél elérése érdekében szükséges intézkedések Kormányzat: – Új nemzeti és regionális környezet-egészségügyi indikátorok kialakítása. – A környezet-egészségügyi adatok gyûjtése, térinformatikai elemzése, megjelenítése. – Környezet-egészségügyi jelentések készítése. – A környezet-egészségügyi térinformatikai rendszer és a környezeti térinformatikai rendszer (INSPIRE) összekapcsolása, az adatok kölcsönös hozzáférhetõségének, a rendszerek átjárhatóságának biztosítása. Mutatók – Környezet-egészségügyi indikátorok (kifejlesztett/adatokkal feltöltött) száma. – Az indikátorok alapján elkészített jelentések száma. 5.4. Települési környezetminõség A település környezeti állapotának jellemzõi, a település és a környezõ táj kapcsolata, a települési infrastruktúra, a szolgáltatások színvonala mind az életminõséget alapvetõen meghatározó tényezõk. Az „élhetõ település” az ott élõk számára elsõsorban környezeti ártalmaktól mentes, esztétikus, komfortos, megfelelõ rekreációs feltételekkel rendelkezõ, biztonságos lakóhelyet jelent. A környezeti infrastruktúra részét képezi az egészséges ivóvíz szolgáltatás, a szennyvízelvezetés és -tisztítás, valamint a rendszeres és szervezett hulladékgyûjtés és kezelés. Fontos, hogy a településen élõk igényeinek kielégítése, a településfejlesztés és rendezés, illetve az infrastruktúra- és szolgáltatásfejlesztés a fenntarthatóság szempontjainak figyelembevételével történjen, beleértve többek között az energiatakarékos és egyúttal „klímatudatos” építést és fenntartást, a környezetkímélõ közlekedés elterjesztését, a zöldfelület-gazdálkodási szempontok megfelelõ érvényesítését. A világszerte zajló urbanizációs folyamatokhoz hasonlóan Magyarországon is folytatódik a városok növekedése és terjeszkedése (ezzel párhuzamosan egyes kistelepülések elnéptelenedése), emellett egyes területeken éppen a városokból való kiáramlás figyelhetõ meg. A városokba települõ, ott összpontosuló gazdasági tevékenységek, a beruházások, legfõképpen pedig az ezek nyomán létesülõ munkahelyek komoly vonzerõt jelentenek. A városok népességének növekedésével párhuzamosan a lakosság ellátási igénye, a környezet igénybevétele és terhelése is nõ. E folyamatok a vidék fejlõdési lehetõségeire, a tájvédelem és -hasznosítás helyzetére is visszahatnak. Ha nem történnek megfelelõ intézkedések a környezeti problémák mérséklésére, a folyamat kedvezõtlen hatást gyakorol mind a helyi társadalomra, mind a gazdaságra (csökken a város vonzereje a családok, a gazdasági élet szereplõi, a befektetõk számára). Erõsödõ vagy új típusú kihívásokkalis szembesülni kell, mint pl. egyes területek egyre nagyobb mértékû beépítése, az éghajlatváltozás és annak hatásai, a kulturális és a természeti örökség megõrzése. A települések harmonikus fejlesztése, a fenntarthatósági szempontok érvényesülésének területés településfejlesztési, településrendezési eszközökkel való elõsegítése az EU és a különbözõ nemzetközi szervezetek politikáiban is egyre hangsúlyosabb szerepet kap. Ezt tükrözi az EU Városi Környezet Tematikus Stratégiája, valamint afenntarthatóeurópaivárosokrólszólóLipcseiCharta(2007) is.Hasonlószándéknyilvánulmeg atelepülésekoldaláról is, hiszen számos nemzetközi szervezetet alakítanak azzal a céllal, hogy az önkormányzatok rendelkezésére álló eszközök és módszerek hatékony alkalmazásának jó példáit egymásnak átadják. Fõ célkitûzések – az „élhetõ települések” jegyében: – A településfejlesztés tudatosabbá tétele, a fejlesztés és a rendezés során a fenntarthatósági szempontok hatékonyabb érvényesítése. – Az épített környezet és a zöldfelületi rendszer védelme. – A települések harmonikusabb tájba illesztése. – A mobilitási igények mérséklése, illetve a mobilitás feltételeinek oly módon történõ biztosítása, hogy az ne okozzon egészségkárosító légszennyezést és zajterhelést. – A települések zavartalan mûködését biztosító környezeti infrastruktúra kiépítése. 5.4.1. Településfejlesztés, -rendezés és környezetvédelem 5.4.1.1. Környezeti szempontok érvényesítése a településfejlesztésben és a településrendezésben Az egészséges környezethez való jog érvényesítésének egyik eszköze az önkormányzatok által végzett településfejlesztésiés -rendezési tevékenység. Az épített környezet alakításárólés védelmérõlszólótörvény kimondja, hogy a településrendezés során figyelemmel kell lenni az emberhez méltó környezet folyamatos alakítására, értékeinek védelmére. A településfejlesztés az érintettek közös elképzelésein alapulva úgy kell, hogy szolgálja a település jelenlegi és jövendõ lakóit, hogy összhangban legyen a település természeti, kulturális és mûvi adottságaival. A településrendezésselkapcsolatosdöntésekhosszútávra határozzákmeg – javítják,rontják,vagy rosszdöntés esetén akár végérvényesen károsan befolyásolják – a település környezetét. Az önkormányzatok ezen eszközüket igen változó eredménnyel alkalmazzák. Napjainkban a településrendezési tevékenység egyik alapvetõ problémája, hogy a települések fejlesztési elképzelései sok esetben elnagyoltak, a fejlesztési koncepciók nem jelölnek ki határozott irányokat, a településrendezési eszközök nincsenek stratégiai döntésekkel megalapozva. Számos új beruházás a településen belüli felhagyott (barnamezõs) területek hasznosítása helyett a beépítetlen külsõ (zöldmezõs) területek rovására valósul meg. Ennek következtében a településrendezési tevékenység többnyire az adott állapot rögzítésére szorítkozik, vagy a rövidtávon felmerülõ területfelhasználás-változási (befektetõi) igényeket elégíti ki, és nem a település közép és hosszú távú céljait, érdekeit. Gyakran a helyi lakosságot és közösségeket sem vonják be megfelelõen a döntések elõkészítésébe. További problémát jelent, hogy az önkormányzati tulajdonú területek (pl. barnamezõsterületek, rozsdaövezetek)fejlesztésének,megfelelõkialakításánakés üzemeltetésénekpénzügyi háttere szûkös és bizonytalan. A jogi szabályozás a településrendezési feladatok tekintetében már kialakult, de a településfejlesztési koncepció részletes tartalmi követelményeinek jogszabályban történõ meghatározása hiányzik, holott minden érintett indokoltnak tartaná, hogy differenciált jogszabályi feltételek keretében megalapozott, a területi tervek rendszeréhez illeszkedõ, széles körû társadalmi támogatáson alapuló koncepciók készüljenek. A városok esetében egyúttal alapot adnának az Európai Bizottság által támasztott követelményeknek megfelelõ integrált városfejlesztési stratégiák elkészítéséhez is. Mindehhez az önkormányzatok településrendezési tevékenységgel kapcsolatos szemléletváltására is szükség van. A tartalmi követelmények egyértelmûvé tételével tovább kell erõsíteni a településfejlesztési és -rendezési tervezés kapcsolatát (pl. a kidolgozás összehangolása, közös vizsgálati adatbázis létrehozása). A települések koncepcióinak a fenntartható fejlõdés mindhárom dimenzióját – társadalom, gazdaság, környezet – egyforma súllyal kell kezelnie. A településrendezési döntések meghozatalakor tudatosan mérlegelni kell, hogy a településrendezési tevékenység miképpen befolyásolja a környezeti állapotot (területekkel és erõforrásokkal való takarékos bánásmód, a talaj-, a víz-, a levegõminõség, a biológiai sokféleség és a táj védelme a mûszaki infrastruktúra és közüzemi szolgáltatások kialakítása során, a települések összenövésének korlátozása, átszellõzés biztosítása, a településrészeken belüli és azok közötti egyenlõtlenségek csökkentése). Célok – Elõrelátó, tudatos településfejlesztés a társadalmi – gazdasági – környezeti szempontok figyelembevételével. – Takarékos területfelhasználás, barnamezõs területek újrahasználatának elõtérbe helyezése. A célok elérése érdekében szükséges intézkedések Kormányzat: – A területfejlesztés és -rendezés, valamint a településfejlesztés és -rendezés szakmai és hierarchikus rendszerének jogszabályi harmonizációja (beleértve a régiós és kistérségi szinteket is), valamint az egyes munkarészek elkészítéséhez szükséges tervezõi jogosultság jogszabályi pontosítása. – A településfejlesztési koncepció részletes tartalmi követelményeinek jogszabályban történõ meghatározása, külön rögzítve a környezeti, illetve a fenntarthatósági szempontokat és kritériumokat. – Útmutatók megjelentetése, szakmai anyagok elkészítése, a legjobb gyakorlatok felkutatása, képzések, workshopok, rendezvények szervezése az érintettek (fõként települési önkormányzatok) részére. – Országos adatgyûjtési módszer kidolgozása és monitoring rendszer felállítása a beépítési szándékok nyomon követése érdekében. – A takarékos területfelhasználás lehetõségeinek vizsgálata és szükség szerinti szabályozása. – Települési tervezés támogatása (pl. települési környezetvédelmi programok és egyéb települési tervek). – Barnamezõs területek, rozsdaövezetek rehabilitációjának támogatása. Önkormányzatok: – A településfejlesztés tervezésekor, a településfejlesztési koncepció készítése során a jogszabályban foglalt tartalmi követelmények érdemben történõ teljesítése. – A települések adottságaira és lehetõségeire alapozott fejlesztési irányokról szóló döntések meghozatalakor a fenntarthatósági szempontok figyelembevétele, összhang teremtése a településfejlesztési elképzelések és településrendezési eszközök között. – Barnamezõs területek felhasználásának tervezése a települési tervekben és a beruházások elõsegítése pl. az Integrált Városfejlesztési Stratégia segítségével. Mutatók – A beépített terület évenkénti változása. 5.4.1.2. Települési zöldfelület A települések dinamikus kölcsönhatásban vannak természeti környezetükkel. E kapcsolat egyik legfontosabb települési eleme egy funkcionálisan jól mûködõ, biológiailag aktív zöldfelületi rendszer, amely a települési életminõség javítása szempontjából is fontos tényezõ. A települések zöldfelületi rendszerének funkciója – területe, szerkezete és minõsége függvényében – sokrétû: kedvezõen módosítja a helyi klímát, védelmet biztosít egyes kedvezõtlen környezeti hatásokkal szemben, a létesítményeket keretbe foglalja, lehatárolja, illetve összekapcsolja a település különbözõ rendeltetésû területeit, alkalmas a lakosság rekreációjára, valamint hozzátartozik a település vizuális megjelenéséhez. A települési környezet minõségét nagymértékben befolyásolja a mûvi és természeti elemeinek aránya. Magyarország éghajlati viszonyai és földrajzi adottságai alapján a zöldfelületi arány célszerûen 55–60% volna. Teljes körû zöldfelületi adatfelvétel Magyarországon nincs, adatok elsõsorban a közhasználatú közparkokról, közkertrõl, játszóterekrõl állnak rendelkezésre. Gyakran elõfordul, hogy miközben a települések a közvetlen természeti környezetük rovására terjeszkednek, a településen belül egyre több az elhagyott, használaton kívüli telek. Az egységes zöldfelületi rendszer, valamint a zöldgyûrûk megteremtése sok esetben hiányos. A zöldterületek mind távolabb kerülnek a beépített területektõl. A „zöldfolyosók” egyre keskenyebbek, sok helyen mozaikossá válnak. Új zöldterületek alig létesülnek, nõ a mûvi felületek aránya. A zöldfelületekhiánya,esetenkéntmennyiségicsökkenéseelsõsorbana városokatfenyegeti. Az 1970-es évekbenaz új lakóterületek (lakótelepek) kialakításával egyidõben 21–30 m2/lakos új zöldterület létesítése volt kötelezõ. Noha ez a követelmény nem teljesült minden esetben, hasonló elõírás – egyes térségek kivételével – ma már nincs is. A közelmúltban módosított építési törvény a biológiai aktivitásérték szinten tartásának kötelezettségét írja elõ. A jelenlegi kedvezõtlen helyzetet jól jellemzi, hogy míg az egy lakosra jutó parkállomány a hazai városokban 23 m2, mellyel elérte a 21 m2/fõ minimumot, Budapesten azonban csak 13 m2, sõt a belsõ kerületekben még az 1 m2 -t sem éri el. A közvetlen lakókörnyezetben a parkoknál is nagyobb jelentõséggel bír, hogy vannak-e fák az utcában. A települési zöldfelületek fontos elemei az egyes intézmények (például kórházak, iskolák) zöldfelületei, illetve a nagyobb temetõk. A régi, bezárásra került temetõk települési zöldfelületi szerepét fontos volna újragondolni. Ezeket különösen az alacsony zöldfelületi arányú települések esetében a lakosság számára is használható területként kellene újrahasznosítani pl.: kegyeleti parkként, vagy az átalakítás mértékétõl függõen közparkként. A települési zöldterületek jelentõs részét alkotják a történeti kertek (kastélyparkok, régi közparkok, villakertek stb.), amelyek rekreációs és település-ökológiai értékükön túl a kulturális örökségnek is fontos részét képezik. A zöldfelületeknek nemcsak hiánya, de a meglévõk elhanyagolt állapota, vagy nem megfelelõ kialakítása is problémát jelent, hiszen így alkalmatlanok sokrétû funkciójuk ellátására. Az önkormányzatokra nagy terhet ró a meglévõ zöldterületek fenntartása, a fejlesztési célú (pályázható) források pedig szûkösek. Jelenleg nincsenek olyan források, amelyek finanszíroznák a biológiai aktivitásérték szintentartása érdekében szükséges telepítéseket (pl. új zöldterületek). A települések zöldfelületi rendszerének fontos alaptényezõje a talaj, amely a beépítések, egybefüggõ burkolatok kialakítása révén azonban elveszíti eredeti funkcióját. Ezért fontos, ahol erre lehetõség van, olyan építési rendszerek alkalmazása, amelyek megõrzik a beépített talajfelszín lehetõ legtöbb funkcióját (pl. hálós térburkolat használatával a csapadékvíz-befogadó és -tározó kapacitás növelése). Az élõ és biológiailag aktív talaj energia- és hõszabályozása kedvezõen tompítja a szélsõséges városi mikroklímát. A települési zöldfelületek karbantartását, fejlesztését 1994 óta segíti a Virágos Magyarországért verseny, amelyben az utóbbi években már 350–400 település vesz részt, a verseny lebonyolítását minisztériumok, szakmai és társadalmi szervezetek támogatják. A jelentkezõk azt vállalják, hogy saját anyagi kereteik felhasználásával javítják településük környezetállapotát, képi megjelenését, ezzel az ott élõk életminõségét. A versenysorozat folytatását a környezetminõség javulásának látható eredményei mellett az is indokolja, hogy a részvétel mozgósítja a település lakosságát, erõsíti környezettudatos gondolkodásukat. Célok – Összefüggõ, egységes zöldfelületi rendszer kialakítása, növelése, megújítása, fenntartása. – A zöldfelületek ökológiai és használati értékének növelése, a zöldterületek elérhetõségének és minõségének javítása. – A zöldfelületek vizuális, esztétikai célú fejlesztése. A célok elérése érdekében szükséges intézkedések Kormányzat: – A településrendezési szabályozás, az egységes zöldfelületi rendszer megvalósulását szolgáló elõírások áttekintése és szükséges módosítása (a zöldterületek arányos területi eloszlása, differenciált szabályozás lehetõsége, favédelem korszerûsítése). – A Virágos Magyarországért program támogatása. – Települési zöldfelületek felmérésének, megújításának, kialakításának (különös tekintettel a helyi védelem alatt álló területekre), valamint a köztéri játszóterek bõvítésének, felújításának támogatása. – Történeti kertek megõrzésének és helyreállításának támogatása. Önkormányzatok: – Zöldfelület kataszter létrehozása. – A zöldfelület gazdálkodási feladatok megtervezése (pl. a zöldfelületek állapotának javítása, parkfenntartásba bevont területek kibõvítése, zöldsávok létesítése, kibõvítése, fasorok állapotfelmérése, felújítása és telepítése, falak, tetõk, tûzfalak zöldítése, véderdõk, kiegyenlítõ zöldfelületek megõrzése, kiegészítése, telepítése) és megvalósítása. – Önálló rendelet alkotása a közhasználatú zöldfelületekrõl. – A zöldfelületek védelmének erõsítése (parkõri, mezõõri stb. tevékenység). – A meglévõ zöldfelületeken kerti berendezések, játszó/sportterek építése; új lakóterületen közös zöldfelületet létesítése; intézménykertek korszerûsítése. – A helyi lakosság és intézmények bevonása a települési zöldfelületek tervezésébe és fenntartásába. – Az igénybevételre kerülõ biológiailag aktív felületek magas biológiai aktivitású területek létesítésével történõ területi pótlása. – Részvétel a Virágos Magyarországért programban. – A települések talajának védelme, a talaj funkció-megõrzését biztosító burkolatok kialakítása a baleset-veszélyességi szempontok figyelembevételével. Gazdálkodó szervezetek: – Magas biológiai aktivitású, kondicionáló zöldfelületek, illetve védõ erdõk telepítése a környezetterhelések mérséklése érdekében. Lakosság: – Részvétel a települési zöldfelületek tervezésében, a közparkok gondozásában, felújításában. – A magántelkeken a mesterséges felszínborítás minimalizálása; faültetés, gyepesítés; a zöldfelületek gondozása. – Zöldtetõk, tetõkertek létesítése és fenntartása. Kormányzat, Önkormányzatok, Gazdálkodó szervezetek, Lakosság: – A mesterséges felszínborítás minimalizálása; az igénybevett zöldfelület pótlása; faültetés, gyepesítés; a zöldfelületek gondozása. – A talaj védelme, a talaj funkció-megõrzését biztosító burkolatok kialakítása a baleset-veszélyességi szempontok figyelembevételével. Mutatók – A zöldterületek változása évenként. – A zöldfelületek változása évenként. – A rendszeres fenntartásba bevont parkterületek nagyságának változása évenként. 5.4.1.3. Épített környezet A településeken nagy számban, igen változatos formában és sokféle rendeltetéssel fordulnak elõ az épített környezet elemei, és ezek egyedileg is, de fõként összességükben, területi elhelyezkedésükkel és a természeti környezettel kialakult kapcsolatukkal meghatározói a település és a térség jellegének, hangulatának, élhetõségének. Az épített környezet elemeiben testesül meg a nemzeti vagyon jelentõs része, ezért ezek fenntartása, idõszakos felújítása feltétlenül szükséges, ez biztosítja azt is, hogy az építmények rendeltetésüknek folyamatosan megfeleljenek. A településeken különleges szerepet töltenek be a védett épületek és épületegyüttesek, kultúrtáji területek, amelyek valamilyen védettségi kategóriához tartoznak (helyi védettségû épített környezeti elemek, mûemlékek, mûemléki területek, illetve az UNESCO Világörökség Listáján a kulturális, valamint az együttesen a kulturális és természeti kategóriábatartozó elemek). Ezek az épületek/épületegyüttesek, kultúrtájak különlegesvonzerõt jelenthetneka hazai és külföldi turisták számára, ezért fenntartásuk és védelmük nemcsak kötelezettség, de gazdasági érdek is. Az épített környezet védett és nem védett elemeinek fenntartását, felújítását és fejlesztését részletes adatállomány alapján lehet megtervezni, ütemezni, illetve a szükséges feladatok elvégzésének fedezetérõl gondoskodni. Problémát jelent, hogy alig van hiteles, naprakész ismeret, adat a meglévõ mintegy 4 millió védett és nem védett objektum mûszaki állapotáról, értékérõl. Az épített környezet minõségét jelentõsen befolyásolja, hogy a környezeti szempontokat figyelembe veszik-e az építési folyamatok, anyagok és technológiák kiválasztása során. A fenntartható építés egyrészt a környezeti terheléseket csökkenti, másrészt a lakosság számára egészségügyi és gazdasági elõnyökkel is jár. Célok – Az épített környezeti értékek védelme és az ehhez szükséges feltételek biztosítása. – Környezetbarát építési anyagok, folyamatok, technológiák szélesebb körû használata. – Leromlott településrészek megújítása a környezeti szempontok figyelembevételével. A cél elérése érdekében szükséges intézkedések Kormányzat: – Az adatgyûjtés, -értékelés egységes rendszerének kialakítása. – A szükséges felújításokhoz kedvezmények, támogatások jogi hátterének kidolgozása. – Az épített környezet (különösen a védett épületek, kultúrtáji területek) alakításával és védelmével kapcsolatos szabályozás, illetve oktatási, nevelési, továbbképzési programok kidolgozása, mûködtetése. – Településrehabilitáció részeként megvalósuló környezeti célokat is szolgáló fejlesztések (pl. zöldfelület megújítása/kialakítása, azbesztmentesítés, épületek energiatakarékos felújítása) támogatása. – Épületek felújításának támogatása (pl. oktatási intézmények, múzeumok, helyi védelem alatt álló épületek). – Közterületek épített elemeinek felújítása, korszerûsítése a közösségi funkciók ellátása érdekében (pl. akadálymentesítés, tájjellegû és kulturális örökséget jelentõ épületek bemutathatóvá tétele, közterületi ivókutak). – Környezetbarát építési anyagok, folyamatok, technológiák felhasználásának ösztönzése és alkalmazása a kormányzati beruházások során. – A kormányzati tulajdonú épületállomány adatainak nyilvántartása, és ennek alapján a karbantartások, felújítások megtervezése és végrehajtása. Önkormányzatok: – Az önkormányzatitulajdonú épületállományadatainak nyilvántartása,és az erre épülõ karbantartások,felújítások megtervezése és végrehajtása. – A helyi építészeti örökség számbavétele, védetté nyilvánítása és fenntartása. – Környezetbarát építési anyagok, folyamatok, technológiák elõnyben részesítése az önkormányzati beruházások során. Gazdálkodó szervezetek: – Környezetbarát építési anyagok, folyamatok, technológiák alkalmazása a kivitelezés során. Lakosság: – A saját tulajdonú épületek karbantartása, felújítása környezetbarát építõanyagok, eljárások alkalmazásával. A fentiek mellett a célok megvalósítását szolgáló további intézkedések: épületek energetikai korszerûsítése (pl. energiatakarékosság, hõszigetelés) (2. TAP). 5.4.2. A települések levegõminõségének javítása Az emberi tevékenységekbõleredõ levegõszennyezõanyagok hatására megváltozik a levegõ minõsége. Ez a folyamat nem csak az ember és más élõ szervezetek számára lehet káros, de kedvezõtlen hatású a természeti és az épített környezet elemeire is. Országos léptékben a termelés és fogyasztás szerkezete, a felhasznált energiahordozók mennyisége és minõsége, az alkalmazott technológiák, és nem utolsósorban a közlekedés határozzák meg a levegõszennyezõ anyagok kibocsátásának alakulását. A levegõminõség változásának nyomon követésére az Országos Légszennyezettségi Mérõhálózat (OLM) szolgál (automata hálózat 28 településen 51 mérõállomással és 3 háttér állomással, valamint a manuális hálózat mérõpontjai 123 településen). A mérõhálózat eszközparkjának folyamatos fejlesztését a mérendõ anyagok körének bõvülése pl. 2009-tõlPM2,5, valamintazelavultmûszerekcseréje(a készülékek35%-a10 évnélrégebbi)tesziszükségessé.A mérési adatok alapján nemcsak a rendszeres (éves) állapotértékelés végezhetõ el, de biztosítható a lakosság tájékoztatása, és esetleges vészhelyzet esetén az azonnali beavatkozások is elvégezhetõk. Az országos hálózat mellett néhány településen mûködik helyi levegõminõség figyelõ rendszer is, amely közvetlenül a helyi lakosság tájékoztatását szolgálja. A légszennyezõ anyag kibocsátó telephelyek alapadatait és éves kibocsátásait a Levegõtisztaság-védelmi Információs Rendszer (LAIR) tartja nyilván. A légköri szennyezõanyagok terjedésének vizsgálatához, modellezéséhez Magyarországon jelenleg 4 regionális háttérszennyezettség-mérõ állomás (K-puszta, Nyírjes, Hortobágy és Szentgotthárd-Farkasfa) adatait használják fel. Az Országos Meteorológiai Szolgálat kezelésében mûködõ állomásokon a legfontosabb légköri nyomgázok (pl. kén-dioxid, nitrogén-dioxid, ózon) koncentrációját, az aeroszol részecskék összetevõit (pl. szulfát, nitrát, ammónium), valamint a csapadékvíz kémiai összetételét, savasságát és vezetõképességét regisztrálják. Az ország átlagos légszennyezettsége nemzetközi összehasonlításban közepesnek tekinthetõ, azonban az egyes térségek, települések szennyezettsége között jelentõs eltérések vannak. A levegõ minõségét napjainkban elsõsorban a hazai közlekedés és a lakossági fûtés okozta szennyezõanyag terhelés határozza meg, de a meteorológiai helyzettõl függõen idõszakosan szerepe lehet a nagyobb távolságról érkezõ szennyezésnek is. Az ipari kibocsátások hatása – a szigorú követelmények életbe lépésével és ezek betartásával – csökkent. A forgalmas útvonalak környezetében, a nagy gépkocsiforgalommal terhelt településeken a levegõ nitrogén-oxid (NOx) és kisméretû szálló por (PM10) tartalma haladja meg idõszakosan az egészségügyi határértéket, a felszín közeli ózon szennyezettség pedig növekvõ tendenciát mutat ugyanúgy, mint más európai országokban.A fûtési idõszakban az NOx, a kisméretû szálló por, nyáron a felszín közeli ózon szennyezettség jelenthet egészségügyi problémát (szmoghelyzet kialakulása). A kisméretû szálló por azért is került a levegõminõségi szabályozás középpontjába, mert felismerték fokozottabb egészségügyi kockázatát, amit többek között a szálló por részecskék felületén megkötött nehézfémek és nehezen lebomló szerves vegyületek okoznak. A korábban jelentõs légszennyezõ anyagnak számító kén-dioxid (SO2) mára már nem okoz levegõminõségi problémát, köszönhetõen az erõmûvi szektor fejlesztéseinek, valamint az üzemanyagok és tüzelõanyagok minõségében bekövetkezett pozitív változásnak. Az üzemanyagok kéntartalmára vonatkozó elõírások folyamatosan – 2009-tõl valamennyi EU tagországban ismét – szigorodnak, és a nem közlekedésben használt tüzelõanyagok kéntartalmát is jogszabályban elõírt határérték korlátozza. 2008. november 1-tõl valamennyi ipari létesítménynek be kell tartania az elérhetõ legjobb technika figyelembevételével megállapított, EU elõírásokkal harmonizált kibocsátási határértékeket. Nem teljesítés esetén a hatóság a létesítmény mûködését korlátozhatja, vagy akár be is zárhatja azt. A települések levegõminõségében javulást fõként a lakossági gázfûtés széles körû elterjedése eredményezett, mert ezzel jelentõs csökkenés történt a szénnel fûtött kályhák okozta magas kén-dioxid és por szennyezés tekintetében. A háztartási tüzelõberendezések rendszeres karbantartása nemcsak a baleseti kockázatot mérsékeli, de a szennyezõanyagok kibocsátását is csökkenti. Az illékony szerves vegyületek (VOC) és az ammónia (NH3) kibocsátásában 2000 óta kismértékû növekedés figyelhetõ meg. A VOC kibocsátás alakulásában a közlekedés és egyes ipari technológiák játszanak szerepet, az NH3 kibocsátás elsõsorban az állatállomány ingadozásával és a mûtrágya felhasználással függ össze. Az ország területén – az EU vonatkozó irányelvével összhangban – a légszennyezettség mértéke alapján zónacsoportokat (agglomerációt, zónákat, kijelölt városokat) határoztak meg. Kiemelten kell kezelni azokat a zónacsoportokat, ahol a légszennyezettség meghaladja, vagy közelíti az egészségügyi határértéket. Ezekre a területekre az elmúlt években a környezetvédelmi hatóság és az érintett önkormányzatok együttmûködésével intézkedési programok készültek. A környezeti levegõminõség elõírt értékeinek betartásához a programok ütemezett végrehajtása, ezen belül pedig a települési önkormányzatok tevõleges közremûködése szükséges. A légszennyezéselleniküzdelem globálisszinten nemzetköziegyezmények keretébentörténik. Magyarország részese az összes vonatkozó nemzetközi egyezménynek (pl. a nagy távolságra jutó, országhatárokon átterjedõ légszennyezés mérséklésére irányuló Genfi Egyezmény és Jegyzõkönyvei; a környezetben tartósan megmaradó szerves szennyezõanyagok, az ún. POP-ok korlátozását célzó Stockholmi Egyezmény). A légszennyezõanyag kibocsátási szerkezet átalakulása, az elmúlt évek környezet-egészségügyi kutatásainak eredményei szükségessé tették a korábbi levegõminõségi stratégiai szempontok felülvizsgálatát. Az EU 2005-ben elfogadta a levegõszennyezésrõl szóló tematikus stratégiáját, valamint az alapján 2008-ban megszületett az új levegõtisztaság-védelmi keretirányelv, amely a hazai levegõtisztaság-védelmi stratégiai célkitûzések alapjául is szolgál. Az EU tematikus stratégiája alapján a 2020-ra elõírt célok teljesítéséhez az EU területén az SO2-kibocsátást 82%-kal, az NOx kibocsátást 60%-kal, a VOC-t 51%-kal, az NH3-at 27%-kal és a primer PM 2,5-t 59%-kal kell csökkenteni a 2000. évi kibocsátáshoz képest. A Magyarországra készített elõzetes prognózisok alapján a nitrogén-oxidokra és az illékony szerves vegyületekre vonatkozó célértékek betarthatósága problematikus. Célok – Légszennyezettség kialakulásának megelõzése. – A levegõ minõségének védelme: a szennyezettség csökkentése, illetve a jó minõség megõrzése – az ún. zónákba nem sorolt – tiszta levegõjû térségekben: – A 2,5 mikrométernélkisebbátmérõjû szállópor részecskék20%-os csökkentése2010 és 2020 között (25 g/m3-rõl 20 g/m3–re). – A Genfi Egyezménnyel összhangban 2010. évi kibocsátási célértékek teljesítése: kén-dioxidra 500 kt, nitrogén-oxidokra 198 kt, illékony szerves vegyületekre 137 kt és az ammóniára 90 kt. – Az EU tematikus stratégiájával összhangban a 2020-ra teljesítendõ célok megalapozása, idõarányos teljesítése (kén-dioxid: 55 kt, nitrogén-oxidok: 89 kt, illékony szerves vegyületek: 96 kt, ammónia: 90 kt). A célok elérése érdekében szükséges intézkedések Kormányzat: – A levegõminõségi jogszabályok korszerûsítése (kisméretû szálló por, talajközeli ózon), az új levegõminõségi keretirányelv átültetése 2010. májusig. – A jogszabály által kijelölt, szennyezett levegõjû légszennyezettségi zónákra készült területi levegõtisztaság-védelmi intézkedési programok ütemezett végrehajtásának támogatása. – Az ipari kibocsátások szabályozásának felülvizsgálata, különös tekintettel a nagy kibocsátó forrásokra (pl. erõmûvek, cement- és mészgyárak, kohók, hulladékégetõk). Az elérhetõ legjobb technikák alkalmazásának, határértékek betartásának ellenõrzése. – A levegõminõségi határértékek betartásának ellenõrzése az ország egész területén, beleértve a közlekedéssel terhelt forgalmas belvárosi területeket is. – Az Országos Légszennyezettségi Mérõhálózat (OLM) megfelelõ színvonalú mûködtetése tárgyi és személyi feltételeinek biztosítása. – A Levegõtisztaság-védelmi Információs Rendszer (LAIR) mûködtetése, korszerûsítése. – A regionális háttérszennyezettség-mérõ állomások mûködtetése Önkormányzatok: – A jogszabályban elõírt levegõtisztaság-védelmi feladatok teljesítése, elsõsorban a kis tüzelõberendezésekkel kapcsolatosan. – Közremûködés a jogszabály által kijelölt, szennyezett levegõjû légszennyezettségi zónákra készült területi levegõtisztaság-védelmi intézkedési programok ütemezett végrehajtásában (pl. helyi közlekedéssel, lakossági fûtéssel kapcsolatos intézkedések). – Szennyezés nélküli, vagy a legkisebb levegõszennyezést okozó megoldások elõnyben részesítése a közlekedésfejlesztést, iparfejlesztést érintõ önkormányzati döntések során. – Az avar és a kerti hulladék égetésére vonatkozó helyi szabályozás megalkotása. – Szmogriadó tervek készítése, rendszeres felülvizsgálata és az új elõírásoknak megfelelõ módosítása. – A lakosságot veszélyeztetõ levegõminõségi helyzet (szmogriadó) esetén a szükséges intézkedések megtétele (pl. gépjármûforgalom korlátozása). – A lakosság folyamatos tájékoztatása. Gazdálkodó szervezetek: – A kibocsátások minimalizálása érdekében az elérhetõ legjobb technikák (BAT) alkalmazása és fejlesztése a tudományos-mûszaki fejlõdésnek megfelelõen. Lakosság: – Háztartási tüzelõberendezések (pl. kályhák, kazánok, konvektorok) és kémény rendszeres karbantartása. – Tisztább tüzelõanyagok használata. – Fûtéskorszerûsítés. – Gépjármûvek megfelelõ mûszaki állapotának fenntartása. A fentiek mellett a célok megvalósítását szolgáló további intézkedések: energiagazdálkodás (2. TAP), közlekedés (2. és

Source: https://magyarkozlony.hu/hivatalos-lapok/21ced7a257312f1e3d671e214e7a4db759cb268b/dokumentumok/586fdda0e2acf398e63ef068e20b42970d959db8/letoltes